CELEX: 62009CN0297
Language: mt
Date: 2009-07-29 00:00:00
Title: Kawża C-297/07: Talba għal deċiżjoni preliminari mressqa mill-Gerechtshof te Amsterdam (L-Olanda) fid- 29 ta’ Lulju 2009 — Il-prosekuzzjoni vs X

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/11
            
         Talba għal deċiżjoni preliminari mressqa mill-Gerechtshof te Amsterdam (L-Olanda) fid-29 ta’ Lulju 2009 — Il-prosekuzzjoni vs X
   (Kawża C-297/07)
   2010/C 11/20
   Lingwa tal-kawża: L-Olandiż
   
      Qorti tar-rinviju
   
   Gerechtshof te Amsterdam (Il-Pajjiżi l-Baxxi).
   
      Partijiet fil-kawża prinċipali
   
   
      Rikorrent: Il-prosekuzzjoni
   
      Konvenut: X
   
      Domandi preliminari
   
   
               (1)
            
            
               Is-sitwazzjoni fejn persuna li hija ċittadina tal-Unjoni Ewropea li kontriha jeżistu suspetti gravi u li l-għan ewlieni tar-residenza tagħha fi Stat Membru tal-Komunità Ewropea li mhuwiex l-Istat taċ-ċittadinanza tagħha huwa biex twettaq attivitajiet kriminali, taqa’ taħt il-qasam jew il-kamp ta’ applikazzjoni tat-Trattat KE, b’mod partikolari taħt l-Artikoli 12 KE, 18 KE, 43 KE et seq, u 49 KE et seq tiegħu?
            
         F’każ li r-risposta għall-ewwel domanda tkun fl-affermattiv għal dak li jirrigwarda l-Artikolu 18 KE:
   
               2 (a)
            
            
               Dispożizzjoni bħal dik tal-Artikolu 67(2) tal-Kodiċi Olandiż tal-Proċedura Penali, inkwantu din tippermetti d-detenzjoni preventiva ta’ persuni li jaqgħu taħt il-qasam ta’ applikazzjoni tal-Artikolu 18 KE li għandhom id-domiċilju jew ir-residenza fissa tagħhom fi Stat Membru ieħor barra mill-Olanda, għandha tkun meqjusa bħala restrizzjoni għad-dritt ta’ ċittadin li jmur minn post għal ieħor u li joqgħod liberament kif previst minn dan l-artikolu?
            
         
               2 (b)
            
            
               Jekk dan huwa l-każ, dik id-dispożizzjoni, li tippermetti d-detenzjoni preventiva taċ-ċittadini tal-Unjoni li għandhom id-domiċilju jew ir-residenza fissa tagħhom fi Stat Membru ieħor barra mill-Olanda, minħabba li din ġiet adottata fil-kuntest tal-importanza ta’ traċċi effettivi ta’ suspetti, tal-prosekuzzjoni u tal-ġustizzja, tikkostitwixxi ġustifikazzjoni aċċettabbli bbażata fuq kunsiderazzjonijiet oġġettivi ta’ interess ġenerali indipendenti miċ-ċittadinanza tal-persuni kkonċernati u proporzjonali għall-għan leġittimu li għandu d-dritt nazzjonali?
            
         F’każ li r-risposta għall-ewwel domanda tkun fl-affermattiv fir-rigward tal-Artikoli 49 KE et seq:
   
               (3)
            
            
               Dispożizzjoni bħal dik tal-Artikolu 67(2) tal-Kodiċi Olandiż tal-Proċedura Penali, inkwantu din tippermetti d-detenzjoni preventiva ta’ ċittadini ta’ Stati Membri li għandhom id-domiċilju jew ir-residenza fissa tagħhom fi Stat Membru ieħor barra mill-Olanda, għandha tkun meqjusa bħala restrizzjoni fuq il-libertà li jiġu pprovduti servizzi msemmija fl-Artikoli 49 KE et seq, inkwantu tinvolvi diskriminazzjoni bbażata fuq il-fatt li l-fornitur tas-servizzi ma għandux id-domiċilju jew ir-residenza fissa tiegħu fl-Istat tas-servizz, iżda fi Stat Membru ieħor tal-Komunità?
            
         F’każ ta’ risposta negattiva għal waħda mid-domandi 2 u 3:
   
               (4)
            
            
               Dispożizzjoni bħal dik tal-Artikolu 67(2) tal-Kodiċi Olandiż tal-Proċedura Penali, inkwantu din tippermetti d-detenzjoni preventiva ta’ ċittadini ta’ Stati Membri li għandhom id-domiċilju jew ir-residenza fissa tagħhom fi Stat Membru ieħor barra mill-Olanda, għandha tkun meqjusa bħala diskriminazzjoni minħabba ċittadinanza, kif ipprojbita taħt l-Artikoli 12 KE (projbizzjoni ġenerali ta’ diskriminazzjonijiet fil-qasam ta’ applikazzjoni tat-Trattat), 43 KE et seq (projbizzjoni ta’ diskriminazzjonijiet minħabba ċittadinanza fil-qasam tal-libertà ta’ stabbiliment) u 49 KE et seq (projbizzjoni ta’ diskriminazzjonijiet minħabba ċittadinanza fil-qasam tal-libertà li jiġu pprovduti servizzi)?
            
         F’każ ta’ risposta affermattiva għal waħda mid-domandi 3 u 4:
   
               (5)
            
            
               Dispożizzjoni bħal dik prevista fl-Artikolu 67(2) tal-Kodiċi Olandiż tal-Proċedura Penali, li tippermetti d-detenzjoni preventiva ta’ ċittadini ta’ Stati Membri li għandhom id-domiċilju jew ir-residenza fissa tagħhom fi Stat Membru ieħor barra mill-Olanda, tista’, minħabba li din ġiet adottata fil-kuntest tal-importanza ta’ traċċi effettivi ta’ suspetti, tal-prosekuzzjoni u tal-ġustizzja, tkun meqjusa bħala legali għal raġunijiet ta’ ordni pubblika, sigurtà u saħħa pubblika, kif previst mill-Artikoli 45 KE sa 48 KE inkluż, u l-Artikolu 55 KE?